2021

2021 (MMXXI) i den gregorianske kalenderen var et normalår som begynte på en fredag.

 Hendelser 
 Januar 
1. januar – 
 I Norge skiftet embetstittelen fylkesmann navn til statsforvalter.
 I Norge ble sjokolade- og sukkervareavgiften fjernet.Statsbudsjettet 2021: Fjerner sukkeravgiften. Dagbladet. Besøkt 1. januar 2021.
 Handels- og samarbeidsavtalen mellom EU og Storbritannia trådte i kraft midlertidig. Avtalen var allerede britisk lov, og ble ratifisert i EU 29. april 2021.Brexit. NRK. Besøkt 1. januar 2021.EU-UK trade and cooperation agreement: Council adopts decision on conclusion (29. april 2021). Counsil of EU. Besøkt 30. april 2021.
 Dagligvaretilsynet ble opprettet.
5. januar –
 Redningsaksjonen etter leirskredet i Gjerdrum 30. desember 2020 ble avsluttet etter at sju omkomne var funnet. Søk etter tre savnede fortsatte.
 2. valgomgang i valget til to seter i USAs senat i delstaten Georgia, ett ordinært valg og ett suppleringsvalg. Demokratenes kandidater vant begge, og sørget for at det ble 50–50 i Senatet mellom republikanerne og demokratene (inkludert to uavhengige).Demokratene tar senatet – men det er ikke sikkert at Biden får det lett av den grunn. TV2. Besøkt 6. januar 2021.
6. januar  – Stormingen av den amerikanske kongressen: Oppildnet av president Donald Trump trengte demonstranter seg inn i kongressbygningen i Washington D.C. mens Kongressen var i ferd med å godkjenne resultatet av presidentvalget i 2020. Fem personer døde.Capitol cop who was 'hit on the head with a fire extinguisher' during MAGA riots dies as other fatalities are named: One was 'trampled to death' in the Rotunda, another died from a heart attack and third suffered a stroke. Dailymail. Besøkt 8. januar 2021. Trump ble fordømt internasjonalt.
13. januar – Representantenes hus i USA vedtok å stille president Trump for riksrett for andre gang, da de holdt Trump ansvarlig for stormingen av kongressen en uke tidligere.Donald Trump historisk - første president som er stilt for riksrett to ganger. VG. Besøkt 13. januar 2021.
15. januar – Bertheussen-saken: I Oslo tingrett ble Laila Bertheussen dømt til fengsel i ett år og åtte måneder. Hun anket.Laila Bertheussen dømt til fengsel i ett år og åtte måneder. NRK. Besøkt 15. januar 2021.
16. januar – Armin Laschet ble valgt til ny leder av det tyske kristendemokratiske partiet CDU.Armin Laschet kan bli Europas mektigste politiker. E24. Besøkt 18. januar 2021.
17. januar – Den russiske opposisjonspolitikeren Aleksej Navalnyj ble pågrepet da han vendte tilbake til Moskva fra Berlin der han hadde vært til behandling etter at han ble forgiftet.Navalnyj pågrepet i passkontrollen i Moskva: − Jeg er ikke redd. VG. Besøkt 1. februar 2021.
20. januar – Joe Biden ble innsatt som USAs president og Kamala Harris som USAs visepresident.
22. januar – Traktaten om forbud mot kjernevåpen trådte i kraft.UN Secretary-General's Spokesman - on the occasion of the 50th ratification of the Treaty on the Prohibition of Nuclear Weapons. FN. Besøkt 23. januar 2021.
23. januar – Koronapandemien: Etter utbrudd av den engelske SARS-CoV-2-mutasjonen  VOC-202012/01 i Nordre Follo kommune, ble det innført restriksjoner i denne kommunen og ti nabokommuner. Blant annet ble alle arrangementer forbudt unntatt begravelser og bisettelser, og alle butikker unntatt matbutikker, apotek og bensinstasjoner ble stengt.Kraftige tiltak i 10 kommuner etter utbrudd av den engelske virusmutasjonen . Helsedirektoratet. Besøkt 25. januar 2021.

 Februar 
mini|Et isfjell på 1270 km² løsnet fra Brunt isbrem i Antarktis 26. februar.
1. februar – I Myanmar ble statsminister  Aung San Suu Kyi avsatt i et militærkupp.Myanmars hær har grepet makten i kupp – Suu Kyi pågrepet.  Nettavisen. Besøkt 1. februar 2021.
14. februar – I riksrettssaken mot Donald Trump ble tidligere president Donald Trump frifunnet for å ha oppildnet til stormingen av Kongressen 6. januar.
26. februar – 
Et isfjell på 1270 km² løsnet fra Brunt isbrem i Antarktis.
 Mjønestunnelen, Åstfjordbrua og Slørdalstunnelen i Orkland åpnet for trafikk og forkortet fylkesvei 714 med seks kilometer.Fv. 714 Åstfjordkryssinga åpner for trafikk . Trøndelag fylke. Besøkt 4. mars 2021.

 Mars 
mini|Konteinerskipet «Ever Given» sperret Suezkanalen fra 23. til 29. mars 2021. (Satellittfoto)
8. mars – Brasils høyesterett opphevet dommene mot tidligere president Luiz Inácio Lula da Silva som derved kan stille til valg i 2022.
 14. mars – De grønne gikk fram, AfD tilbake under delstatsvalgene i Baden-Württemberg og Rheinland-Pfalz.
 20. mars – Tyrkia trakk seg fra Istanbul-konvensjonen til bekjempelse av vold mot kvinner.
 23.–29. mars – Det 400 meter lange, panamaregistrerte konteinerskipet «Ever Given» sperret Suezkanalen etter å gått på grunn. Ved hjelp av gravemaskiner, taubåter og høyt tidevann på grunn av supermåne lyktes det å få skipet løs etter seks dager, og kanalen kunne åpnes igjen. 400 skip hadde blitt forsinket.Egypt kan be om 1 milliard dollar fra «Ever Given»-eiere etter Suezkaos. E24. Besøkt 7. april 2021.

 April 
 8. april – Det nederlandske lasteskipet MS «Eemslift Hendrika» kom til havn i Ålesund etter å ha vært i havsnød i Norskehavet.Nederlandsk lasteskip ved kai i Ålesund. Nettavisen. Besøkt 8. april 2021.
 9. april – Dronning Elisabeth IIs ektemann prins Phillip dør, 99 år gammel.
 12. april – Trøndelag tingrett og Søndre Østfold tingrett ble etablert, hver ved en sammenslåing av fire tidligere tingretter.Nå kommer nye domstoler. Norges domstoler. Besøkt 10. april 2021.Forskrift om endringer i forskrift 22. januar 2021 nr. 163 om inndelingen av rettskretser og lagdømmer. Lovdata. Besøkt 12. april 2021.
 14. april – Koronakommisjonen leverte sin første rapport, som en NOU, NOU 2021:6.
19. april – Dronen «Ingenuity» foretok historiens første motordrevne flyging i en utenomjordisk atmosfære da den fløy i 40 sekunder på Mars.
 20. april – Den tidligere politimannen Derek Chauvin ble  kjent skyldig i drapet på George Floyd i Minneapolis 25. mai 2020.
 26. april – Antall tingretter i Norge ble reduseret til 23. Antallet var 60 før 12. april 2021. Oslo byfogdembete ble slått sammen med Oslo tingrett.Ny domstolreform vedtatt av Stortinget. Norges domstoler. Besøkt 29. januar 2021.https://lovdata.no/dokument/SF/forskrift/2021-01-22-163?q=Forskrift%20om%20inndelingen%20av%20rettskretserForskrift om endringer i forskrift 22. januar 2021 nr. 163 om inndelingen av rettskretser og lagdømmer. Lovdata. Besøkt 26. april 2021.

 Mai 
1. mai – Handels- og samarbeidsavtalen mellom EU og Storbritannia trådte i kraft på fast basis etter at ble ratifisert i EU 29. april 2021.
 5. mai – Første ordinære utsetting av elvemusling da  små elvemuslinger ble satt ut i Årvikelva i Tysvær.14000 elvemuslinger satt ut i Årvikelva. Miljødirektoratet. Besøkt 8. mai 2021.
6. mai – Israel–Palestinakonflikten blusset opp.
18. mai – Det internasjonale energibyrået publiserte en rapport om hvordan verden kan nå målene i Parisavtalen.World’s first comprehensive energy roadmap shows government actions to rapidly boost clean energy and reduce fossil fuel use can create millions of jobs, lift economic growth and keep net zero in reach. IEA. Besøkt 22. mai 2021.
21. mai – Våpenhvile i Israel–Palestinakonflikten. Etter elleve dager med rakettskyting var minst 243 drept i Gaza, av dem over 100 kvinner og barn, ifølge Hamas. I Israel var tolv mennesker drept, av dem to barn, ifølge israelske myndigheter.Israel-Gaza ceasefire holds despite Jerusalem clash. BBC. Besøkt 28. mai 2021.
22. mai – Italienske Måneskin vant Eurovision Song Contest 2021 med sangen «Zitti e buoni» under finalen i Rotterdam.
23. mai – Den regimekritiske, hviterussiske journalisten Raman Pratasievitsj ble arrestert etter at Ryanair-flyet på vei fra Aten til Vilnius som han var passasjer ombord i, ble tvunget til å lande ved Minsk nasjonale lufthavn.Ryanair-fly ble tvunget til å lande i Minsk: Regimekritiker ble pågrepet. Nettavisen. Besøkt 24. mai 2021.

 Juni 
13. juni – Benjamin Netanyahu gikk av som Israels statsminister etter tolv år, etter at hans motstandere dannet en ny koalisjonsregjering som fikk flertall i Knesset.Benjamin Netanyahu ferdig etter tolv år. VG. Besøkt 13. juni 2021.
14. juni – Antall jordskifteretter i Norge ble redusert fra 34 til 19.Forskrift om inndeling i jordskiftesokn og tilordning til lagmannsrettane. Lovdata. Besøkt 16. februar 2021.
16. juni – President Joe Biden  sanksjonerte Juneteenth som offentlig fridag for føderalt ansatte i USA. Dette skjedde etter enstemmig vedtak i Senatet og mot 14 stemmer i Representantenes hus.Biden signs bill making Juneteenth a national holiday. fgoxnews. Besøkt 19. juni 2021.
21. juni – Sveriges riksdag vedtok mistillit til Stefan Löfvens andre regjering.Stefan Löfven er den første svenske statsministeren som er felt i et mistillitsforslag. NRK. Besøkt 23. juni 2021.

 Juli 
9. juli – I Sverige overtok Stefan Löfvens tredje regjering etter at Stefan Löfvens andre regjering hadde vært forretningsministerium fra 21. juni.
23. juli – Det utsatte sommer-OL 2020 ble åpnet i Tokyo.

 August 
 9. august – FNs klimapanel publiserte Delrapport 1: Fysiske klimaendringer – det naturvitenskapelige grunnlaget som første del av sin sjette hovedrapport.Om sjette hovedrapport fra FNs klimapanel (2021–2022). Miljødirektoratet. Besøkt 9. august 2021. Delrapporten sier at konsentrasjonen av karbondioksid (CO₂) i atmosfæren nå er høyere enn på minst to millioner år.Hovedfunn fra første delrapport. Miljødirektoratet. Besøkt 9. august 2021.
 14. august – Jordskjelvet i Haiti 2021: Over 2000 døde.Dødstallet etter jordskjelvet i Haiti stiger til 2189. Aftenposten. Besøkt 14. september 2021.
 30. august – Norske og amerikanske styrker forlot Afghanistan etter den 20 år lange krigen i Afghanistan.

 September 
1. september – En 50 år gammel mann fra Haugalandet ble arrestert og siktet for drapet på Birgitte Tengs i 1995. Han er også mistenkt for å stå bak drapet på Tina Jørgensen i 2000.Mann i 50-årene siktet for drapet på Birgitte Tengs – mistenkt for drapet på Tina Jørgensen. VG. Besøkt 11. oktober 2021.
13. september – Erna Solberg varslet sin regjerings avgang etter at det ble rødgrønt flertall i stortingsvalget 2021.Solberg: - Høyres arbeidsøkt i regjeringen er over. E24. Besøkt 14. september 2021.
18. september – Barne- og familieminister Kjell Ingolf Ropstad varslet sin avgang som statsråd og partileder i KrF som følge av pendlerboligsaken.
19. september – Vulkanen Cumbre Vieja på La Palma hadde utbrudd.
26. september – SPD ble største parti i forbundsdagsvalget i Tyskland.

 Oktober 
1. oktober – Expo 2020, utsatt fra 2020, åpnet i Dubai.
3. oktober – ICIJ offentliggjorde Pandora Papers, som består av tolv millioner lekkede dokumenter fra 14 firmaer i finanssektoren i skatteparadiser.Pandora Papers: Skjulte formuer avdekket gjennom massiv lekkasje. Journalisten. Besøkt 11. oktober 2021.
11. oktober – Høyesteretts storkammer fastslo enstemmig at reindriftssamenes rettigheter etter FNs konvensjon om sivile og politiske rettigheter artikkel 27 var krenket og at konsesjonen og ekspropriasjonsvedtakene om Fosen Vinds utbygging av Storheia og Roan vindkraftverk var ugyldige.Vedtak om konsesjon til vindkraftutbygging på Fosen kjent ugyldig fordi utbyggingen krenker reindriftssamenes rett til kulturutøvelse. Norges høyesterett. Besøkt 11. oktober 2021.
13. oktober – Massedrapet på Kongsberg: Espen Andersen Bråthen drepte fem mennesker med stikkvåpen.
14. oktober – Jonas Gahr Støres regjering bestående av Arbeiderpartiet og Senterpartiet overtok etter Erna Solbergs regjering.
22. oktober – Munchmuseet i Bjørvika ble åpnet av kong Harald og dronning Sonja.Forventninger og jubel da Munch endelig åpnet dørene. Aftenposten. Besøkt 22. oktober 2021.
31. oktober – COP26 – Klimakonvensjonens 26. partsmøte åpnet i Glasgow.

 November 
mini|Magdalena Andersson ble valgt til partileder for Socialdemokraterna 4. november og ble Sveriges statsminister 30. november 2021.
4. november – Magdalena Andersson ble valgt til partileder for Socialdemokraterna i Sverige. Stefan Löfven gikk av.
23. november – Larvik-ulykken: Tre personer omkom da et skolefly styrtet i en fjellvegg i Tvedalen nord for Helgeroa.
30. november –
 Barbados gikk over fra å være samvelderike til å bli republikk med Sandra Mason som første president.
 Magdalena Andersson overtok etter Stefan Löfven som Sveriges statsminister.

 Desember 
 8. desember – Angela Merkel gikk av etter 16 år som Tysklands forbundskansler. Olaf Scholz overtok med Olaf Scholz’ regjering.
 13. desember – Danmark: Riksrettssaken mot Inger Støjberg ga 60 dagers fengsel for brudd på Ministeransvarlighedsloven.
 17. desember – Jonas Gahr Støres regjering nedsatte Forsvarskommisjonen.
 18. desember – Lepsøybrua og Haramsfjordtunnelen i Ålesund kommune åpnet. Dermed fikk Lepsøya, Haramsøya og Flemsøya fastlandsforbindelse.
 25. desember – ESA, ASC og NASA foretok en vellykket oppskytning av James Webb-teleskopet fra Centre spatial guyanais i Fransk Guyana.

 Jubileer og markeringer 
 200-års jubiléer og markeringer 
 Medaljen for borgerdåd ble første gang utdelt
 Norges flagg ble designet av Fredrik Meltzer og vedtatt av Lagtinget, deretter ble flagget approbert ved kongelig resolusjon av 13. juli 1821
 Hellas fikk sin uavhengighet fra Det osmanske riket
 Guatemala, El Salvador, Mexico, Panama og Peru fikk sin uavhengighet fra Spania
 Spania solgte Florida til USA
 Peter I Øy i Sørishavet ble oppdaget av Fabian Gottlieb von Bellingshausen
 Jarvisøya i Stillehavet ble oppdaget av det britiske skipet «Eliza Francis»
 Sør-Orknøyene ble oppdaget av to selfangere, Nathaniel Brown Palmer og George Powell
 Gran Colombia ble etablert som eget land, med Bogotá som hovedstad
 Avisen The Guardian ble grunnlagt, under navnet The Manchester Guardian
 1. august - Stortinget vedtok Adelsloven, for å avskaffe adelen i Norge
 5. mai - Napoléon Bonaparte døde på St. Helena.

 250-års jubiléer 
 Wiener Börse ble etablert
 Galaksen Messier 49 ble oppdaget
 Pestopprøret i Moskva ble utløst, som en del av Pesten i Russland 1770-1772
 Hungersnød brøt ut i Sverige
 3. april - Hans Nielsen Hauge ble født.

Personer
 Fødsler 

 Dødsfall 

Musikk

Konserter
14. november − Nightwish hadde konsert i Oslo Spektrum, Oslo

Utgivelser
 5. februar − Foo Fighters ga ut albumet Medicine at Midnight
 12. mars − Stig Brenner ga ut albumet Hvite duer, sort magi
 19. mars − Justin Bieber ga ut albumet Justice
 19. mars − Lana Del Rey ga ut albumet Chemtrails Over the Country Club
 9. april − Taylor Swift ga ut albumet Fearless (Taylor’s Version)
 16. april − Motorpsycho ga ut albumet Kingdom of Oblivion
 30. april − Girl in Red ga ut debutalbumet If I Could Make It Go Quiet
 14. mai − J. Cole ga ut albumet The Off-Season
 21. mai − Olivia Rodrigo ga ut debutalbumet Sour
 25. juni − Doja Cat ga ut albumet Planet Her
 30. juli − Billie Eilish ga ut albumet Happier Than Ever
 29. august − Kanye West ga ut albumet Donda
 3. september − Drake ga ut albumet Certified Lover Boy
 3. september − Imagine Dragons ga ut albumet Mercury − Act 1
 3. september − Iron Maiden ga ut albumet Senjutsu
 10. september − Hellbillies ga ut albumet Blå dag
 17. september − Lil Nas X ga ut debutalbumet Montero
 15. oktober − Coldplay ga ut albumet Music of the Spheres
 22. oktober − Elton John ga ut albumet The Lockdown Sessions
 22. oktober − Lana Del Rey ga ut albumet Blue Banisters
 29. oktober − Ed Sheeran ga ut albumet =
 5. november − ABBA ga ut albumet Voyage
 12. november − Taylor Swift ga ut albumet Red (Taylor’s Version)
 19. november – Adele ga ut albumet 30
 26. november – Deep Purple ga ut albumet Turning to Crime
 3. desember – Volbeat ga ut albumet Servant of the Mind

 Idrett 

 Nobelprismottakere 

 Fysikk – Syukuro Manabe, Klaus Hasselmann og Giorgio Parisi 
 Kjemi – Benjamin List og David MacMillan 
 Fysiologi eller medisin – David Julius og Ardem Patapoutian
 Litteratur – Abdulrazak Gurnah 
 Fred – Maria Ressa og Dmitrij Muratov
 Økonomi – David Card, Guido W. Imbems og Joshua D. Angrist

 Litteratur 

 Se også 

 Arkitekturåret 2021
 Arkeologiåret 2021
 Filmåret 2021
 Filosofiåret 2021
 Kunståret 2021
 Litteraturåret 2021
 Lyrikkåret 2021
 Musikkåret 2021
 Tegneserieåret 2021
 Teateråret 2021
 TV-året 2021

Referanser